

**980501401764**

**ОНДЫБАЙҚЫЗЫ Айгерім,**

**"Жас Дарын-3” бастауыш мектебінің бастауыш сынып мұғалімі.**

**Шымкент қаласы**

**ҰСТАЗЫ МЫҚТЫНЫҢ - ҰСТАНЫМЫ МЫҚТЫ**

*«Ұстаз болу - өз уақытын аямау,*

*өзгенің бақытын аялау».*

*Ж.Ж.Руссо*

Ең алғаш қолыма қалам ұстатқан, сауат ашуыма септігін тигізген, жүзінен мейірімі төгіліп тұратын осы бір дара тұлғаның бейнесі жадымда мәңгі қалатыны сөзсіз. Әр үйдің бір-бір еркесі болған біздерге кезекті тақырыпты санамызға құйып болғанша тыным таппай, бар зейінімен сабақ түсіндіретін аяулы ұстазмыздың шыдамы неткен дарқан еді.

«Ұстаз» деген сөздің өзінде көп мән-мағына жатыр. Ұстаздық – бүкіл әлемдегі мамандықтардың анасы. Әрбір жеткіншектің жастайынан білім мен тәрбие алып, қоғамнан өзінің лайықты орнын табуына, бір сөзбен айтқанда, адам болып қалыптасуымызға ұстаз мол еңбек сіңіреді. Олар шәкірт жанына жол тапқан, жүрегі бала деп соққан мейірбан жандар. Қыран құс - балапанын қайырылмас қанатқа, ұстаз - шәкіртін таудай талапқа баулиды.

Ұстаз – жас ұрпақтың рухани сәулеткері. Зерделі де зерек, парасатты, ұлттық және азаматтық құндылықтарды ұрпақ бойына дарытушы тұлға. Талмай іздену, маңдай терін төгу арқылы ғана ұстаз көп жетістіктерге жете алады. Ұрпақ тәрбиесі – қиындығы мен қызығы қатар жүретін ұлы іс. Кез келген қиындыққа шыдай білген адам сол еңбегінің жемісін көреді. Ол үшін ұстаз бойында ұстамдылық, дарындылық, байсалдылық, ізденімпаздық сияқты алуан түрлі қасиеттер болуы маңыз­ды.

**«Ұстаздық – әлемдегі мамандықтардың анасы»** демекші, **«ұстаз»** деген сөздің өзінде аса үлкен мән-мағына жатыр. Ұстаздық – бүкіл әлемдегі мамандықтардың анасы. Әрбір жеткіншектің жастайынан білім мен тәрбие алып, қоғамнан өзінің лайықты орнын табуына, бір сөзбен айтқанда, адам болып қалыптасуына ұстаз мол еңбек сіңіреді. Олар шәкірт жанына жол тапқан, жүрегі бала деп соққан мейірбан жандар. Қыран құс - балапанын қайырылмас қанатқа, ұстаз - шәкіртін таудай талапқа баулиды.

**«Ұстаздан тәрбие алған»** немесе **«ұстаз алдын көрген»** деген сөздер құлаққа **«ананың тәрбиесін алғанмен»** бірдей ұштасып жатады.

Кез келген адам ұстаз бола алмайды, себебі ұстаздық өнердің тағлымы терең. Қасиетті өнер әр адамның бойына қона бермейді. Шын ұстаз болу үшін де табиғи дарын, ізгілікті ізденіс, ерен еңбек қажет. Шәкірт тәрбиелеуде тәлімгердің алар орны ерекше. Өйткені ұстаз әрбір баланың бойындағы қабілет көзін ашып, үлкен өмірге бейімдейді. Ғылым иесі – ғалым да, ел қорғаған – батыр да, тілінен бал тамған – ақын да, егін салған – диқан да ағартушы ұстаздан білім алып, тәрбие нәрімен сусындаған. Сондықтан да парасат иесі – ұстаздарға бүкіл адам баласы құрметпен бас иеді.

Қиындығы мен қызығы қатар жүретін, ең бастысы жауапкершілігі жоғары – бұл мамандықты таңдағандар береке тапқан кәсібін мәртебелі мақтаныш санайтыны даусыз.

Жас ұрпаққа саналы білім беруде, жаңа заманға сай жігерлі де намысты, өр рухты ер азаматтарымызды, инабатты да ибалы аруларымызды қазақы болмыспен, тағылымды тәрбиесімен сусындатып келе жатқан тұлғаның өрелі жетістіктері де көңілге мақтаныш сезімін ұялатады екен.

«Маған жақсы ұстаз бәрінен де қымбат, өйткені мұғалім – мектептің жүрегі» деп ұлы ағартушы - педагог Ы.Алтынсарин айтқандай мектептің жүрегі үздіксіз соғып тұру керек. Өскелең ұрпаққа білім бере отырып, ел ертеңін қолға алар ізбасарларды тәрбиелеуде ұлағатты ұстазымның еңбегң ерен. Бүгінгі ұрпақ - бақытты ұрпақ. Себебі, технологияның дамыған кезеңінде өмір сүріп жатқан жастарға алаңсыз білім алуға жан - жақты жағдай жасалған. Елбасының айырықша көңіл бөлуі нәтижесінде білім мекемелерін көбейту және олардың материалдық базасын заманауи қондырғылармен жабдықтауарқылы білім сапасын дамытуға барлық жағдай жасалып келеді.Осының барлығы білім сапасын арттыруға, кәсіби шеберлікті нығайтуға, мұғалімнің әлеуметтік мәртебесін жоғарылатуға ықпал ететіні сөзсіз. «Ұстаз деген ұлағатты атауды естігенде, күні бүгінге дейін өзімді шәкірттей сезінемін» деген Серке Қожамқұловтың сөзінен ұстаз қауымына деген үлкен құрметті байқаймын. Жақсы ұстазға екі ғана нәрсе керек, оның бірі - терең білім болса, екіншісі - үлкен жүрек.

«Адамның адамшылығы - жақсы ұстаздан» деп ұлы Абай атамыз айтқандай, мұғалім тәрбиесі мен өнегесі оқушының болашақ азығы. Жақсы ұстазға кезігіп, тәлім-тәрбие алған шәкірт өмір майданында мойымай күресіп, болашақ жолдарда бағытынан таймасы анық.

Ұрпақ болашағы, халқымыздың келешегі қазіргі ұстаздардың қолында. Тәуелсіз ел атанып, төбемізге ту тігіп, тіліміздің мәртебесі артып, әлемге атымызды танытып жатқан кезеңде ұлттың, елдің болашағы - жас ұрпақ тәрбиесіне де мықты көңіл бөлінуде. Осы егеменді, тәуелсіз Қазақстанда өркениетке бастар жолдың бастауы мектеп десек, мектептің басты тұлғасы, жүрегі - мұғалім. . Мектеп - алтын ұя. «Ұяда не көрсең, ұшқанда соны ілесің». Отбасынан, мектеп­тен алған тәрбие, тағылым бұл сіздің өмірі­ңізге берілген ең алғашқы жолдама. Мұғалім - озық ойдың адамы. Ол ұлттық құндылықтардың қадірлеушісі, бардың бағасын, жоқтың қадірін білетін адам.  
Біздің Отанымыз – Қазақстан. Бізде басқа Отан жоқ. Болашақ жастардың қолына. Сондықтан, Отанын сүйетін, еліне қызмет ететін, ата-анасын әлпештейтін, ұстазын сыйлайтын азаматтарды тәрбиелеуде ұлағатты ұстаздың еңбегі ерен десем қате айтпаған болар едім. Ұстаздардың жүгі жеңіл емес. Жас ұрпақты білім нәрімен сусындатып,  шәкірт жүрегіне гүл егіп, бала жанының бағбаны аяулы ұстаздардың мәртебесі әрқашан арта берсін дегім келеді.

Ойымды қорытындылай келе, қазақ елінің мақтанышы, Әселхандай ақын апамыздың ұлағатты жандарға арнаған жүрекжарды мына өлеңімен сөзімді түйіндегім келеді:

Ұстаз, ұстаз – еңбегінің өлшеуі жоқ мамандық,

Шеккен бейнет, төккен терге басыңды ию – адалдық.

Парасаты, мейірімі төгіледі тілінде,

Көк шыбықтай өрендерді суарады білімге.